Batonas
Batonas – pailgos formos purus kvietinių miltų kepinys. Standartinės batono sudedamosios dalys yra kvietiniai miltai, vanduo, aliejus, pieno milteliai, mielės, kartais gali būti cukraus, kefyro, pilno grūdo miltų. Tradiciškai batonams būdingi įrantai ant paviršiaus. Batono energinė vertė yra nuo 242 iki 345 kcal/100 g. Naudojami sumuštiniams gaminti, kaip užkandis. Žodis „batonas“ kilo iš prancūzų kalbos: pradžioje jis reiškė bet kokį pailgą konditerinį gaminį. Pradžioje batonais vadinti pailgi sluoksniuotos tešlos gaminiai, įdaryti virta jautiena bei bandelės su cukatomis ir migdolais.